༈ «ཐུགས་རྗེ་ཆེན་པོ་འཁོར་འདས་ཟིལ་གནོན་ལས། གསོལ་འདེབས་བསྡུས་པ་པདྨའི་མྱུ་གུ་བཞུགས་སོ། » ན་མོ་གུ་རུ་ཨརྻ་ལོ་ཀི་ཤྭ་ར་ཡེ། པྃདྨྃའི་རིགས་མཆོག་ཆོས་སྐུ་འོད་དཔག་མེད། པྃདྨྃའི་སྤྱན་ལྡན་ལོངས་སྐུ་སྙིང་རྗེའི་གཏེར། །པྃདྨྃ་ལས་འཁྲུངས་འཆི་མེད་སྤྲུལ་པའི་སྐུ། །གསོལ་བ་འདེབས་སོ་བྱིན་རླབས་དབང་བསྐུར་སྩོལ། །མྃ་རིག་འགྲོ་སྒྲོལ་རིགས་བཞི་འཕགས་པའི་ལྷ། །མྃ་ལུས་རྒྱལ་བའི་ཡུམ་གྱུར་མྱུར་མཛད་ལྔ། །མྃ་རུངས་འདུལ་མཛད་དབང་ཆེན་ཧྱ་གྷྲྀ། །གསོལ་བ་འདེབས་སོ་བྱིན་རླབས་དབང་བསྐུར་སྩོལ། །འཁོྃར་ལོའི་དབང་ཕྱུག་རྩ་བརྒྱུད་བླ་མ་དང་། །འཁོྃར་འདས་ཟིལ་གནོན་འཕགས་མཆོག་ཡི་དམ་ལྷ། །འཁོྃར་ལོའི་ཚོམ་བུ་མཁའ་འགྲོ་ཆོས་སྐྱོང་ལ། །གསོལ་བ་འདེབས་སོ་བྱིན་རླབས་དབང་བསྐུར་སྩོལ། །དེ་ལྟར་གདུང་ཤུགས་གསོལ་བ་བཏབ་པའི་མཐུས། །བྱང་ཆུབ་སེམས་འབྱོངས་སྣང་ཞེན་ལྷ་སྐུར་དག །འབྱིན་འཇུག་བདེ་ཆེན་རྡོ་རྗེའི་སྔགས་སུ་རྫོགས། །དྲན་རྟོག་འོད་གསལ་ཆོས་སྐུར་སྨིན་གྱུར་ནས། །ཚེ་འདིར་ཟུང་འཇུག་གོ་འཕང་མངོན་གྱུར་ཤོག །«ཉེར་མཁོའི་ཆེད་དུ་རྡོ་བན་ངོར་གུ་ཧྱས་གང་དྲན་སྨྲས་སོ། ཐུགས་རྗེ་ཆེན་པོ་འཁོར་འདས་ཟིལ་གནོན་ལས། ལོངས་སྐུ་ལྟར་སྒྲུབ་ཀྱི་འདོན་ཁྲིགས་སུ་བསྡེབས་པ་པདྨའི་ཕྲེང་བ་མཛེས་པར་བྱེད་པའི་རྒྱན་ཞེས་བྱ་བ་བཞུགས་སོ།། །། » ཐུགས་རྗེ་ཆེན་པོ་འཇིག་རྟེན་དབང་ཕྱུག་སྐུ་ལ་འདུད། «དེ་ཡང་ལོངས་སྐུ་ལྟར་སྒྲུབ་པདྨའི་ཕྲེང་བ་ཉམས་སུ་ལེན་པ་ལ། གཞུང་ལས། སྔོན་འགྲོ་ལས་ཀྱི་རིམ་པ་ནི༔ དབེན་ཞིང་སྤྲོ་ལ་དགེ་བའི་ཡུལ༔ བཀྲ་ཤིས་ཡིད་འོང་བྱིན་ཆགས་གནས༔ རྒྱུད་དང་མཐུན་པའི་ས་ཕྱོགས་སུ༔ ཡར་ཚེས་དགེ་བའི་ཉིན་དག་ལ༔ དཀྱིལ་འཁོར་སྤྱི་མཐུན་གཞུང་བཞིན་གདབ༔ དབུས་སུ་པདྨ་འདབ་བརྒྱད་བྲིས༔ དཀར་སེར་དམར་ལྗང་ལྷ་ཡི་མདོག༔ ཚོམ་བུ་ས་བོན་ཞིབ་ཏུ་བཀོད༔ མུ་ཁྱུད་འཇའ་འོད་གུར་ཀྱང་བྲིས༔ ལོངས་སྐུའི་འདྲ་འབག་གསུང་རྟེན་བཀྲམ༔ བུམ་པ་རྒྱན་དང་སྔགས་ཕྲེང་བཅས༔ རིགས་ལྔ་མེ་ལོང་ཤེལ་རྡོ་དང་༔ དམ་རྫས་སྨན་རཀ་ཕུད་ཀྱང་བཤམ༔ གཏོར་མ་རིན་ཆེན་ནོར་བུའི་གཟུགས༔ པད་འདབ་བརྒྱད་ཀྱིས་བསྐོར་བ་ལ༔ འཁོར་ཡང་བཤོས་ཆུང་བརྒྱད་ཀྱིས་བསྐོར༔ རྩེ་མོར་ཕྱག་མཚན་མཛེས་ཚོན་སྤྲས༔ གཞན་ཡང་ཕྱི་ནང་མཆོད་པ་བཤམས༔ ཞེས་གསུངས་པ་ལྟར་སྦྱོར་བ་ལག་ལེན་གྱི་རིམ་པ་སྔོན་དུ་སོང་ནས་དངོས་གཞི་དཀྱིལ་འཁོར་ལ་འཇུག་པར་སྦྱོར་དངོས་རྗེས་གསུམ་ལས། དེ་ཉིད་ལས། དང་པོ་སྐྱབས་ཡུལ་སྔོན་འགྲོ་སོང་ནས༔ མཆོད་པ་བྱིན་རླབས་ལ་སོགས་གཞུང་ཆེན་མོ་ནས་བླང་༔ ཞེས་གསལ་བ་ལྟར། » རང་གི་སྙིང་གའི་འོད་ཟེར་གྱིས་བསྐུལ་བའི་བླ་མ་ཐུགས་རྗེ་ཆེན་པོའི་ལྷ་ཚོགས་ཕྱོགས་དུས་རྒྱལ་བ་སྲས་དང་བཅས་པ་བཛྲ་ས་མཱ་ཛཿ «ཞེས་ཚོགས་ཞིང་གསལ་བཏབ་ནས། དང་པོ་སྦྱོར་བ་སྔོན་འགྲོ་ལའང་དྲུག །དང་པོ་སྐྱབས་སུ་འགྲོ་བ་ནི༔» ན་མོ༔ ཀུན་གཞི་རང་རིག་སངས་རྒྱས་བསྐྱེད་པའི་ཡབ༔ གསལ་སྟོང་མ་འགགས་དམ་ཆོས་འབྱུང་བའི་ཡུམ༔ སྐྱེ་འགག་གཉིས་མེད་དགེ་འདུན་རྒྱ་མཚོའི་དཔལ༔ རྩ་བ་མཆོག་གསུམ་དེ་བཞིན་སྐྱབས་སུ་མཆི༔ «གཉིས་པ་སེམས་བསྐྱེད་པ་ནི༔» ཧོཿ སྣང་སྲིད་ཡེ་ནས་ཟང་ཐལ་གཞལ་ཡས་ཁང་༔ སྣོད་བཅུད་རང་རྩལ་རིག་པའི་དཀྱིལ་འཁོར་ལྷ༔ འཛིན་མེད་མ་བཅོས་ལྷུན་གྲུབ་དེ་བཞིན་ངང་༔ བརྡ་དོན་བརྟེན་ཕྱིར་གནས་ལུགས་སེམས་བསྐྱེད་དོ༔ «གསུམ་པ་ཡན་ལག་བདུན་པ་འབུལ་བ་ནི༔» ན་མོ༔ ཆོས་དབྱིངས་ཁྱབ་བརྡལ་ཀློང་ཡངས་ཕོ་བྲང་ནས༔ མ་འགགས་ལོངས་སྤྱོད་རྫོགས་སྐུའི་དཀྱིལ་འཁོར་ལྷ༔ འགྲོ་དོན་ཡིད་སྣང་སྤྲུལ་སྐུའི་གནས་འདིར་གཤེགས༔ གང་འདུལ་དེར་སྟོན་འགྲོ་མགོན་དཔལ་དུ་བཞུགས༔ རབ་གུས་དྭང་བའི་ཡིད་ཀྱིས་ཕྱག་འཚལ་ལོ༔ དུག་ལྔ་རྣམ་དག་ཡེ་ཤེས་ངང་དུ་མཆོད༔ དུག་གསུམ་བག་ཆགས་སྡིག་སྒྲིབ་མཐོལ་ལོ་བཤགས༔ རྩེ་གཅིག་འདུན་པའི་དམ་བཅས་རབ་ཏུ་བསྟོད༔ མཐའ་ཡས་སྲིད་མཚོ་བསྒྲལ་ཕྱིར་དགེ་བ་བསྔོ༔ མ་ལུས་འགྲོ་ཀུན་བྱང་ཆུབ་ལམ་འགོད་ཤོག༔ «མཐར། » ཛཿཧཱུྃ་བཾ་ཧོ། ཚོགས་ཞིང་རྣམས་རང་ལ་ཐིམ་པར་གྱུར། «བཞི་པ་བགེགས་གཏོར་བསྔོ་བ་ནི། བགེགས་གཏོར་བྱིན་བརླབ་པ་ལ། » ཨོཾ་སྭ་བྷཱ་ཝ་«སོགས། » སྟོང་པ་ཉིད་དུ་གྱུར། སྟོང་པའི་ངང་ལས་བྷྲཱུྃ་ལས་རིན་པོ་ཆེའི་སྣོད་ཟབ་ཅིང་རྒྱ་ཆེ་བའི་ནང་དུ་ལན་ཆགས་བགེགས་ཀྱི་གཏོར་མ་ཁ་དོག་དྲི་རོ་ནུས་པ་ཕུན་སུམ་ཚོགས་པར་གྱུར། ཨོཾ་ཨཱཿཧཱུྃ། «ལན་གསུམ། » སརྦ་བྷཱུ་ཏ་ཨ་ཀརྵ་ཡ་ཛཿ «ལན་གསུམ་གྱིས་དགུག» །སརྦ་བིགྷྣཱན་ན་མ་སརྦགྷྲྀཧྣ་དཾ་བ་ལིཾ་ཏེ་སྭཱ་ཧཱ། ཧཱུྃ༔ ཉོན་ཅིག་བགེགས་དང་ལོག་འདྲེན་འབྱུང་པོའི་ཚོགས༔ འདོད་ཡོན་གླུད་དང་གཏོར་མ་འདི་ལོངས་ལ༔ སོ་སོ་རང་རང་གནས་སུ་ཕྱིར་དེངས་ཤིག༔ ཅི་སྟེ་མི་འགྲོ་འདི་རུ་འཚེ་བྱེད་ན༔ ཡེ་ཤེས་ཁྲོ་རྒྱལ་ཁྲག་འཐུང་ཐུགས་ཁྲོས་ནས༔ ཕྱེ་མར་བརླག་ཅིང་གཏོར་བར་གདོན་མི་ཟ། །དེ་བས་ད་ལྟ་ཉིད་དུ་ཕྱིར་དེངས་ཤིག ཨོཾ་བཛྲ་ཀྲོ་ཏ་ཧྱ་གྷྲྀ་ཝ་ཧཱུྃ་ཕཊ྄ཿ གནོད་བྱེད་འབྱུང་པོ་ཧ་ན་ཧ་ན་ཨུ་ཙ་ཏ་ཡ་ཕཊ྄ཿ «ལྔ་པ་སྲུང་འཁོར་བསྒོམ་པ་ནི༔» ཧཱུྃ༔ དབང་ཆེན་རྟ་མཆོག་རོལ་པའི་ཐུགས་ཀ་ནས༔ མཚོན་ཆ་རྡོ་རྭ་མེ་རིའི་གུར་ཁང་འཕྲོས༔ ཕྲ་མོའི་རླུང་ཡང་ཕྱི་ནང་མི་བགྲོད་པའི༔ ཡེ་ཤེས་དྲྭ་མིག་དུམ་བུ་གཅིག་ཏུ་གྱུར༔ ཨོཾ་བཛྲ་ཨཱ་ཡུ་དྷ་ཛྭ་ལ་རཾ་རཀྵ་རཀྵ༔ «ཞེས་སྲུང་བའི་གུར་ཁང་བསྒོམ། དྲུག་པ་མཆོད་པ་བྱིན་གྱིས་བརླབ་པ་ནི༔» རྃ་ཡྃ་ཁྃ༔ ཨོཾ་ཨཱཿཧཱུྃ༔ «གིས་སྦྱངས་སྤེལ་བསྒྱུར༔» ཧཱུྃ༔ སྟོང་པའི་ངང་ལས་ཞིང་ཁམས་འཛིན་མའི་ཁྱོན༔ ཡོངས་སུ་གང་བའི་བརྡ་བསྒྱུར་ལྷ་མོའི་ཚོགས༔ སྣ་ཚོགས་མཆོད་འཛིན་ཡིད་འོང་རིག་མའི་གར༔ ལེགས་པར་བསྒྱུར་ཞིང་མཆོད་སྤྲིན་བདུད་རྩིར་གྱུར༔ ཨོཾ་བཛྲ་པུཥྤེ་དྷཱུ་པེ་ཨཱ་ལོ་ཀེ་གནྡྷེ་ནཻ་ཝི་དྱེ་ཤབྡ་ཨཱཿཧཱུྃ༔ ཨོཾ་བཛྲ་རཱུ་པ་ཤབྡ་གནྡྷེ་རཱ་ས་སྤརྴེ་ཨཱཿཧཱུྃ༔ ཨོཾ་སརྦ་པཉྩ་ཨ་མྲྀ་ཏ་རཀྟ་བ་ལིཾ་ཏ་ཧཱུྃ་ཧྲཱིཿཋཿ «གཉིས་པ་དངོས་གཞི་ལ་དགུ་ལས། དང་པོ་ཏིང་འཛིན་རྣམ་གསུམ་ལ། » ཧཱུྃ༔ ཀ་དག་ཁྲེགས་ཆོད་ཁྱབ་ཅིང་གདལ༔ ཨཱཿ ཟང་ཐལ་ངང་ལ་རང་རྩལ་རྫོགས༔ ཨོཾ༔ ཀུན་རྒྱུ་ས་བོན་ཕྱག་མཚན་གྱུར༔ ཧཱུྃ་ཨེ་ཡྃ་རྃ་ཁྃ་སུྃ་ཀེཾ་བྷྲཱུྃ༔ «གཉིས་པ་རྟེན་དང་བརྟེན་པར་བསྐྱེད་པ་ནི། » ཧཱུྃ༔ སྟོང་པའི་ངང་ལས་སྣང་སྲིད་ཟང་ཐལ་ཀློང་༔ ཁྱབ་བརྡལ་རང་བཞིན་འབྱུང་ལྔ་བསྣོལ་བ་ཡི༔ ལྷུན་གྲུབ་གསལ་སྟོང་འོད་ཀྱི་གཞལ་ཡས་ཁང་༔ གྲུ་བཞི་སྒོ་རྫོགས་རྒྱན་དང་རྟ་བབས་མཛེས༔ རིན་ཆེན་ཏོག་མཛེས་འཇའ་ཟེར་འོད་ཀློང་གཏིབས༔ དེ་དབུས་སྣ་ཚོགས་པདྨ་ཉི་ཟླའི་སྟེང་༔ ཧྲཱིཿལས་འཇིག་རྟེན་དབང་ཕྱུག་སྤྱན་རས་གཟིགས༔ སྐུ་མདོག་དཀར་གསལ་ཞལ་གཅིག་ཕྱག་བཞི་པ༔ རིན་ཆེན་ཐོར་ཚུགས་ལོངས་སྐུའི་དབུ་རྒྱན་ལ༔ སྣ་ཚོགས་དར་གྱི་ཅོད་པན་དབྱིངས་ལ་བསྐྱོད༔ ཞི་འཛུམ་མཛེས་ལྡན་ཐུགས་རྗེས་ཕྱོགས་བཅུར་གཟིགས༔ གཡས་གཡོན་དང་པོ་ཤེལ་ཕྲེང་པད་དཀར་འཛིན༔ འོག་མ་གཉིས་ཀྱིས་ནོར་བུ་ཐལ་མོ་སྦྱར༔ སྐུ་སྟོད་ལྷ་རྫས་དར་སྔོན་རྒྱན་གྱིས་བཀླུབས༔ སྐུ་སྨད་དར་དམར་མཛེས་པའི་ཨང་རག་གསོལ༔ རིན་ཆེན་སྣ་ཚོགས་རྒྱན་གྱིས་ལེགས་པར་སྤྲས༔ རྡོ་རྗེ་སྐྱིལ་ཀྲུང་མངོན་རྫོགས་རྒྱལ་པོའི་ཚུལ༔ སྣང་སྟོང་འཇའ་ལུས་སྒྲིབ་མེད་གསལ་བར་བསྒོམ༔ ཧཱུྃ༔ ཤར་ཕྱོགས་པད་འདབ་ཚོམ་བུའི་གདན་སྟེང་དུ༔ ཐུགས་རྗེ་ཆེན་པོ་ཁ་སརྤ་ཎི་མཐིང་༔ ལོངས་སྐུའི་ཆ་ལུགས་མཛེས་འཛུམ་རྒྱན་གྱིས་སྤྲས༔ ཕྱག་གཡས་མཆོག་སྦྱིན་གཡོན་པས་སྐྱབས་སྦྱིན་ཚུལ༔ གཡས་བསྐུམ་གཡོན་བརྐྱང་ཕྱེད་སྐྱིལ་སྟབས་ཀྱིས་བཞུགས༔ ཧཱུྃ༔ ལྷོ་ཕྱོགས་པད་འདབ་ཚོམ་བུའི་གདན་སྟེང་དུ༔ ཐུགས་རྗེ་ཆེན་པོ་ས་སྙིང་སྐུ་མདོག་སེར༔ དགྱེས་བཞད་མདངས་མངའ་ལོངས་སྐུའི་རྒྱན་གྱིས་སྤྲས༔ ཕྱག་གཡས་ཆོས་འཆད་གཡོན་པས་མཉམ་བཞག་ཅན༔ གཡས་བརྐྱང་གཡོན་བསྐུམ་ཕྱེད་སྐྱིལ་སྟབས་ཀྱིས་བཞུགས༔ ཧཱུྃ༔ ནུབ་ཕྱོགས་པད་འདབ་ཚོམ་བུའི་གདན་སྟེང་དུ༔ ཐུགས་རྗེ་ཆེན་པོ་ནམ་མཁའི་རྒྱལ་པོ་དམར༔ མཛེས་ཆགས་འཛུམ་ལྡན་ལོངས་སྐུའི་རྒྱན་སྤྲས་ལྡན༔ ཕྱག་གཉིས་ལས་ཀྱི་ཕྱག་རྒྱ་ཐུགས་ཀར་བསྣོལ༔ ཞབས་གཉིས་རྡོ་རྗེ་སྐྱིལ་མོ་ཀྲུང་གིས་བཞུགས༔ ཧཱུྃ༔ བྱང་ཕྱོགས་པད་འདབ་ཚོམ་བུའི་གདན་སྟེང་དུ༔ ཐུགས་རྗེ་ཆེན་པོ་འཁོར་ལོས་བསྒྱུར་རྒྱལ་ལྗང་༔ ཁྲོ་འཛུམ་མཛེས་ལྡན་ལོངས་སྐུའི་རྒྱན་གྱིས་སྤྲས༔ ཕྱག་གཡས་མཆོག་སྦྱིན་གཡོན་པས་ཟིལ་གནོན་ཅན༔ ཞབས་གཉིས་བཤིབས་ཤིང་ལྡེམ་པའི་ཚུལ་གྱིས་བཞུགས༔ ཐམས་ཅད་ཤེལ་ཕྲེང་པད་དཀར་མཛེས་ཚུལ་བསྣམས༔ གསལ་སྟོང་གཟི་འབར་མ་བཅོས་ལྷང་ངེར་གསལ༔ ཧཱུྃ༔ མཚམས་བཞི་པད་འདབ་ཚོམ་བུའི་གདན་སྟེང་དུ༔ རྒྱལ་ཡུམ་སྒྲོལ་མ་དཀར་སེར་དམར་ལྗང་མཐིང་༔ མཉེན་ལྕུག་འཁྲིལ་ལྡེམ་གར་སྒེག་མཛེས་པ་མོ༔ རལ་པའི་ཐོར་ཚུགས་རིགས་ལྔའི་རྒྱན་གྱིས་སྤྲས༔ ཞལ་འཛུམ་མདངས་ལྡན་ནུ་མ་བྷ་ག་རྒྱས༔ ཕྱག་གཡས་མཆོག་སྦྱིན་གཡོན་པས་སྐྱབས་སྦྱིན་མཛད༔ སྣ་ཚོགས་མཛེས་ལྡན་འགྲེང་ཐབས་ཚུལ་གྱིས་བཞུགས༔ ཧཱུྃ༔ གཞན་ཡང་ཕྱི་ནང་སྒོ་སྐྱོང་ལ་སོགས་པ༔ དཀྱིལ་འཁོར་གསང་བའི་ལྷ་ཚོགས་མ་ལུས་རྣམས༔ ཆུ་ཟླ་དང་ནི་འཇའ་ཚོན་ལྷགས་པ་ལྟར༔ གསལ་སྟོང་མ་བཅོས་སྤྲོས་བྲལ་ངང་ལ་བསྐྱེད༔ དེ་ལྟར་དུ་གསལ་བའི་གནས་གསུམ་ལས་འོད་ཟེར་འཕྲོས་པས༔ འོག་མིན་བདེ་ཆེན་བཀོད་པའི་ཞིང་ཁམས་ནས༔ ལོངས་སྐུ་སྤྱན་རས་གཟིགས་དབང་ལ་འཁོར་སངས་རྒྱས་བྱང་སེམས་རྣམས་ཀྱིས་བསྐོར་བ་སྤྱན་དྲངས༔ ཨོཾ་བཛྲ་ས་མ་ཡ་ཕཻཾ་ཕཻཾ༔ «གསུམ་པ་སྤྱན་འདྲེན་པ་ནི༔» ཧཱུྃ༔ འོག་མིན་ལྷུན་གྲུབ་ཞིང་ཁམས་ནས༔ ལོངས་སྐུ་སྤྱན་རས་གཟིགས་དབང་ལ། སངས་རྒྱས་བྱང་སེམས་ཚོགས་ཀྱིས་བསྐོར༔ གནས་འདིར་སྤྱན་འདྲེན་གཤེགས་སུ་གསོལ༔ ཨོཾ་བཛྲ་ས་མཱ་ཡ་ཛ་ཛཿ «བཞི་པ་བཞུགས་སུ་གསོལ་བ་ནི༔» ཧཱུྃ༔ མ་སྐྱེས་སྐྱོན་བྲལ་པདྨ་ཉི་ཟླའི་གདན༔ མི་ཤིགས་འཁོར་ལོ་རྒྱས་པའི་ཁྲི་སྟེང་དུ༔ འགྲོ་འདུལ་ལོངས་སྐུ་ཡེ་ཤེས་ལྷ་ཚོགས་རྣམས༔ ཆུ་ཟླ་ལྟ་བུར་རྙོག་མེད་བརྟན་པར་བཞུགས༔ ཨོཾ་བཛྲ་ས་མ་ཡ་ཏིཥྛ་ལྷན༔ «ལྔ་པ་ཕྱག་འཚལ་བ་ནི༔» ཧཱུྃ༔ སྐྱེ་མེད་སྙིང་པོ་སྒྱུ་མའི་ངང་ཚུལ་ཅན༔ ཁ་དོག་བྲལ་ཡང་མ་འགགས་སྣ་ཚོགས་འཆར༔ ཀུན་རྒྱུ་ཤེས་རབ་འོད་ཀྱི་དྲྭ་བའི་སྐུ༔ འཕགས་མཆོག་སྤྱན་རས་གཟིགས་ལ་ཕྱག་འཚལ་བསྟོད། ཨོཾ་ན་མོ་པཱུ་རུ་ཤ་ཡ་ཧོཿ «དྲུག་པ་མཆོད་པ་ནི༔» ཧཱུྃ༔ ཕྱི་ཡུལ་ཚོགས་དྲུག་མཆོད་སྤྲིན་ལྷ་མོའི་གར༔ གནས་ལུགས་ངོ་བོ་དྲན་རིག་སྤྲིན་ཕུང་གཏིབས༔ ཡེ་གྲོལ་རང་བྱུང་སྒྱུ་མའི་རོལ་རྩེད་འདི༔ ཟིལ་གནོན་ལོངས་སྐུའི་ལྷ་ལ་འབུལ་བར་བགྱི། ཨོཾ་བཛྲ་པུཥྤེ་དྷཱུ་པེ་ཨཱ་ལོ་ཀེ་གནྡྷེ་ནཻ་ཝི་དྱེ་ཤབྡ་རཱུ་པ་ཤབྡ་གནྡྷེ་རཱ་ས་སྤརྴེ་པཱུ་ཛ་ཁཱ་ཧི༔ ཨོཾ་བཛྲ་ཨ་མྲྀ་ཏ་རཀྟ་བྷ་ལིངྟ་སརྦ་པཱུ་ཛ་ཁཱ་ཧི༔ «བདུན་པ་བསྟོད་པ་ནི༔» ཧཱུྃ༔ སྐྱེ་མེད་ཀ་དག་རང་བྱུང་སྙིང་པོ་ཅན། །མི་གཡོ་ཏིང་འཛིན་གསལ་སྟོང་བརྡ་ཡི་སྐུ། །ལོངས་སྤྱོད་རྫོགས་སྐུ་འཕགས་མཆོག་སྙིང་རྗེའི་ལྷར། །དམིགས་མེད་བློ་འདས་དེ་བཞིན་ཕྱག་འཚལ་བསྟོད། «བརྒྱད་པ་ཛཔ྄་བསྐུལ་ནི། » ཧཱུྃ༔ ཡང་གསང་བླ་མེད་ཐུགས་དམ་གཅིག་བསྡུས་པ༔ བྱིན་རླབས་གཏེར་ཆེན་ཐུགས་རྗེའི་བདག་ཉིད་མཆོག༔ འཇིག་རྟེན་དབང་ཕྱུག་འཁོར་འདས་ཟིལ་གནོན་གྱི༔ ཡོངས་རྫོགས་འདུས་པའི་དཀྱིལ་འཁོར་ལྷ་ཚོགས་རྣམས༔ རྨད་བྱུང་ཏིང་འཛིན་ཛཔ྄་ཀྱིས་རྒྱུད་བསྐུལ་ལ༔ སྐུ་གསུང་ཐུགས་མཆོག་དངོས་གྲུབ་དེང་འདིར་སྩོལ༔ «དགུ་པ་བསྙེན་དམིགས་ནི། » རང་ཉིད་ཐུགས་རྗེ་ཆེན་པོ་ཡབ་ཡུམ་གྱི། ཐུགས་ཀར་ཧྲཱིཿདང་ཏཱཾ་ཡིག་གསལ་བའི་མཐར༔ སྔགས་ཕྲེང་ཟེར་ཐག་ལུ་གུ་རྒྱུད་སྦྲེལ་ལྟར༔ གཡས་གཡོན་འཁོར་བས་ཕྱི་ནང་སྡིག་སྒྲིབ་དག༔ ལུས་ཀུན་ཁྱབ་པས་མཆོག་ཐུན་དངོས་གྲུུབ་ཐོབ༔ སླར་འཕྲོས་ཕྱོགས་བཅུའི་སངས་རྒྱས་བྱང་སེམས་མཆོད༔ ཚུར་འདུས་བྱིན་རླབས་གཟི་བརྗིད་བདག་ལ་ཐིམ༔ འཇའ་ལུས་དཔལ་འབར་རྡོ་རྗེའི་སྐུ་རུ་གྱུར༔ «རྩ་སྔགས་ནི། » ཨོཾ་ཨཱཿཧཱུྃ༔ ཨོཾ་མ་ཎི་པདྨེ་ཧཱུྃ་ཧྲཱིཿ «ཡུམ་གྱི་སྔགས། » ཨོཾ་ཨཱརྻ་ཏཱ་རེ་ཏུ་རེ་སྭཱ་ཧཱ༔ «གཅིག་དྲིལ་སྒྲུབ་སྔགས་ནི༔» ཨོཾ་ལོ་ཀི་ཤྭ་ར་ཏཱཾ་ཏུ་ཏཱ་རེ་ཧཱུྃ་ཕཊ྄ཿ «ཅི་ནུས་སུ་བཟླས་མཐར་དབྱངས་གསལ་ཡིག་བརྒྱ་རྟེན་སྙིང་སྟོང་ཚིག་སོགས་སྤྱི་ལྟར་བྱ། དེ་ནས་ཚོགས་མཆོད་མདོར་བསྡུས་བྱ་བར་སྤྲོ་ན། གཉིས་པ་ཚོགས་མཆོད་བྱ་བ་ལ་དྲུག་ལས། དང་པོ་ཚོགས་བྱིན་གྱིས་བརླབ་པ་ནི། བདུད་རྩིས་བྲན་ལ། » རྃ་ཡྃ་ཁྃ།